Trelis/gawiki huggingface dataset:
Craig Thomas. Ba é Craig Lyle Thomas (17 Feabhra 1933 - 4 Meitheamh 2007) an seanadóir sinsearach ó Wyoming i Seanad Stáit Aontaithe Mheiriceá go dtí go bhfuair sé bás sa bhliain 2007. Ba bhall den Pháirtí Poblachtach é.
Ba shaineolaí i réimsí na talmhaíochta agus na tuathfhorbartha é Thomas. Bhí poist tábhachtacha aige i roinnt gníomhaireachtaí stáit. B'é a phost mar leasuachtarán feidhmiúcháin oifig feirme Wyoming ó 1965 go dtí 1974 an ceapachán is fada dá raibh aige. Bhí sé ina fhear gnó neamhspleách fosta. I 1984, toghadh ina fheisire in oireachtas an stáit é, agus d'fhreastail sé air go dtí 1989.
Sa bhliain 1989, d'éirigh Dick Cheney as ionad Wyoming i dTeach na nIonadaithe, agus d'ainmnigh an Páirtí Poblachtach Thomas mar iarrthóir aige sa toghchán. Bhuaigh sé agus atoghadh é i 1990 agus i 1992. I 1994 rith sé do Sheanad na Stát Aontaithe agus bhuaigh sé an toghchán sin freisin. Atoghadh é i 2000 agus 2006.
N3. Is príomhbhóthar idir Baile Átha Cliath agus Béal Átha Seanaidh, i gContae Dhún na nGall é an N3. Tá bearna ar an gcúrsa idir Béal Tairbirt agus Béal Leice, mar a téann an bóthar trí na sé contae chomh an A509 agus an A46. Ritheann an bhóthar mar mótarbhealach, an M3, ó Bhaile Átha Cliath go Ceanannas i gcontae na Mí.
Bailte ina gcúrsa;
N6. Is príomhbhóthar idir Cionn Átha Gad (agus Baile Átha Cliath) agus Gaillimh é an N6. Téann an gcúrsa trí an Lár na Tíre, agus trasaíonn sé An tSionainn ag Baile Átha Luain. Ritheann an N6 mar mótarbhealach, an M6 den chuid is mó den cúrsa, ó Chionn Átha Gad go dtí imeall Chathair na Gaillimhe.
Bailte ina gcúrsa;
Cluain Mhic Nóis. Is mainistir stairiúil suite i gContae Uíbh Fhailí í Cluain Mhic Nóis. Tá an láthair taobh leis an tSionainn idir Baile Átha Luain agus Droichead na Sionainne, ar an mbóthar R444. 
Bhunaigh Naomh Ciarán í sa 6ú haois idir na blianta 545 agus 548. Rugadh Ciarán Mac a tSaor sa Ráth Cruachan i gContae Ros Comáin. 
Roimh an 9ú haois, bhí Cluain Mhic Nóis nasctha le na Ríthe i gConnachta.
N25. Tosaíonn an N25 i gCalafort Ros Láir, téann sé go Port Láirge, agus, tar éis sin, leanann an bóthar cósta theas na hÉireann trí Dhún Garbhán agus ar aghaidh go Corcaigh.
Bailte ina chúrsa;
N8. Cuid den phríomhbhóthar náisiúnta idir Baile Átha Cliath agus Corcaigh is ea an N8. Tosaíonn cúrsa an bhóthair mar chasadh ón M7 gar do Phort Laoise, agus ansin, téann sé ó dheas trí Chontae Thiobraid Árann agus an taobh thuaidh de Chontae Chorcaí go Corcaigh. Is cuid den mhótarbhealach M8 é, den chuid is mó.
Bailte ina gcúrsa;
N9. Píomhbhóthar náisiúnta is ea an N9, idir Cill Chuilinn (taobh leis An Nás) i gContae Chill Dara agus Port Láirge. Ach, téann trácht do Ceatharlach agus Cill Chainnigh ar an gcúrsa chomh maith. Tá pleanáil faoi láthair maidir leis an bóthar in am seo chugainn. Deir An Údarás um Bóithre Náisiúnta go mbeidh carrbhealach dúbailte ann.
Bailte ina gcúrsa;
Paróiste. Is ceantar riaracháin é an paróiste (Gaeilge na hAlban: "parraist"). Baineann eaglaisí Chríostúla úsáid as mar ceantar eaglasta atá faoi chúram sagairt.
Sanasaíocht.
Is as an Ghréigis παρоικια a tháinig an focal trí Laidin "paroechia", Sean-Fhraincis "paroisse", agus Angla-Fhraincis "parosse" (1075) agus "paroche" (1292). Cialaíonn sé "ceantar" nó "deoise" ó na focail Gréigise παρά = "in aice le" agus οικος = "teach". Ba téarma Heilléanaíoch é a chialaíonn "lonnú i dtír iasachta", nó "comhphobal lonnaitheoirí" i dtaca leis na Giúdaigh i dtír iasachta. Cuireadh an téarma i bhfeidhm ar na chéad Chríostaithe (mar "deoise") sa 3ú haois agus mar "paróiste" sa 4ú haois
Paróistí Eaglasta.
Is ceantar talún de chuid dheoise é an paróiste san Eaglais Chaitliceach Rómhánach, Eaglais Cheartchreidmheach an Oirthirsa, Eaglais na Sualainne agus sa Comaoin Anglacánach. De ghnáth déanann sé tagairt do na daoine sa théann go dtí an eaglais. Sna heaglaisí tá an paróiste faoi chúram sagairt, nó "aire" nó "ministir" an pharóiste.
Eaglais Chaitliceach Rómhánach.
Níl ach "sagart paróiste" amháin ag gach paróiste san Eaglais Chaitliceach (i Stáit Aontaithe Mheiriceá tréadaí is ainm don sagart) agus an paróiste fá chúram. Is féidir sagairt chúnta bheith ag sagart an pharóiste. Tá an deoise roinnte ina chuid pharóistí agus eaglais pharóiste amháin ag gach aon pharóiste. Bíonn dhá nó trí eaglais ag na paróistí is mó, nó tugtar an t-ainm "séipéal" orthu.
San Eaglais Chaitliceach Rómhánach tá "paróistí náisiúnaigh" le fáil freisin. Is do ghrúpa daoine le teanga amháin atá an paróiste bunaithe, mar shampla de réir inimirce lucht daoine as tír eile.
Eaglais Shasana.
Bhí na paróistí atá i Sasana bunaithe ar shean-eastáit na hAngla-Shacsanach agus na Normannach. Is cúige í de chuid Chomaoin Anglacánach an Eaglais Shasana. Is féidir le Corónach, Easpag, coláiste, carthanas nó comhlacht reiligiúnach sagart a roghnú chun bheith i gceannas ar pharóiste.
Eaglais na hAlban.
Is é an paróiste an ceantar riaracháin is bunúsach san eaglais.
N10. Taobhbhóthar an N9 is ea an N10. Tá ceangail ag an dá chúrsa ag Baile Phóil, mar téann an bóthar siar go Cill Chainnigh. Leannann sé an cuarbhóthar thart Cill Chainnigh. Tá an bóthar iomlán timpeall 38 ciliméadar i bhfad.
Bailte ina gcúrsa;
N11. Is bóthar Éireannach é an N11 idir Baile Átha Cliath agus Loch Garman. Tá an cúrsa iomláin timpeall 140 ciliméadar (85 míle) ar fhad. Tá cuid den bhóthar ina mhótarbhealach, an M11.
Bailte ina gcúrsa;
Dúcheist. Is éard is dúcheist nó "puzal" ann ná cluiche ina réitítear cruacheisteanna loighciúla ag an imreoir.
Sūdoku. Is cluiche dúcheiste é Sūdoku, (, 'uimhir aonair'), a litrítear mar Sū Doku uaireanta. Is í aidhm an chluiche ná uimhir ó 1 go 9 a lonnú i ngach cillín ghreille, don chuid is mó greille 9×9 le fo-ghreillí 3x3 (ar a dtugtar "réigiúin"), ag tosnú le uimhreacha áirithe líonta isteach cheana sa ghreille. Níl ach aon riail amháin ann chun an cluiche a imirt - líon isteach an ghreille sa chaoi is nach bhfuil aon uimhir in aon tsraith, cholún nó réigiún faoi dhó. Tá leagan amach na greille cosúil le crosfhocail agus fadhbanna fichille a fhoilsítear de ghnáth sna nuachtáin. 
Chruthaigh an matamaiticeoir Eilvéiseach Leonardo Eulero dúcheist an-chosúil le Sūdoku i 1784. Bhain an cluiche cáil amach don chéad uair sa tSeapáin i 1986 agus baineadh cáil idirnáisiúnta amach don chluiche i 2005. Is féidir cluichí Sūdoku a fháil anois sna nuachtáin is coitianta i mbeagnach gach aon tír - mar shampla, in The Irish Times in Éirinn, in The Times sa Bhreatain is in Corriere della Sera san Iodáil.
N12. Is príomhbhóthar náisiúnta é an N12 idir Muineachán agus an teorainn le Contae Ard Mhacha. Trasnaíonn an bóthar an teorainn mar an A3 agus téann an bóthar trí Ard Mhacha agus Creag Abhann, go Béal Feirste. Tá an cúrsa iomlán timpeall 7 ciliméadar (4 míle) i bhfad.
Bailte ar an gcúrsa;
Iorras. Is barúntacht bheag in iarthuaisceart Chontae Maigh Eo in Éirinn é Iorras ("Erris" as Béarla). Is é Béal an Mhuirthead an príomhbhaile sa gceantar. Tá Gaeltachtaí beaga lonnaithe ann. 
Gaeltacht.
Tá achar de 905km2 i nGaeltacht Mhaigh Eo. Is ionann seo agus 19% den cheantar Gaeltachta iomlán agus tá trí cheantar ar leith i nGaeltacht an chontae – Acaill, Tuar Mhic Éadaigh agus Iorras.
Tá cainteoirí dúchais sna ceantair seo a leanas in Iorras: An Fál Mór, Tamhain na hUltaí, Corr Cloch, Glais, Eachléim, Tearmann, Tránn, An Mullach Rua, an Cartúr, An Baile Úr, Cill Ghallagáin, Ceathrú na gCloch, Port a' Chluaidh, Ros Dumhach agus Ceathrú Thaidhg. Is í Ceathrú Thaidhg an Ghaeltacht is láidre in Iorras. Is é Béal an Mhuirthead, atá suite 72km ó Bhéal an Átha, 80km ó Chaisleán an Bharraigh, agus 110km ó Aerfort Iarthar Éireann i gCnoc Mhuire, príomhbhaile Ghaeltacht Mhaigh Eo, cé nach bhfuil mórán Gaeilge le cloisteáil sa mbaile féin.
Cúigear Ros Dumhach. Sa bhliain 2005, thug na meáin chumarsáide Cúigear Ros Dumhach ar scata fear ó Ghaeltacht Iorrais i gContae Mhaigh Eo a cuireadh i bpríosún Chnoc na Seimre i mBaile Átha Cliath. Bhí siad in aghaidh píopa Shell a thógáil i Ros Dumhach chun gás a thabhairt i dtír. B'iad na fir sin ná James Brendan Philbin, na deartháireacha Philip agus Vincent McGrath, Willie Corduff agus Mícheál Ó Seighin. 
Aighneas.
Ghearr an Ard-Chúirt príosún orthu ar an 29 Meitheamh 2005. D'fhan siad i ngéibheann go dtí an 30 Meán Fómhair. Rinneadh léirsithe ar fud na hÉireann ag tacú leo. Ainmníodh Peter Cassells mar idirghabhálaí sa chonspóid. Gás na Coiribe a thugtar ar thoradh an tobair seo.
Bhí daoine ann ag an am ag labhairt faoin gcáin íseal a ghearrtar ar leithéidí Shell de réir Achtanna 1987 agus 1992 agus iad i mbun taiscéalaíochta amach ó chósta na hÉireann ar thóir ola agus gáis. 
Foilsíodh "" sa bhliain 2007. I Mí Aibreáin 2007 bhuaigh Willie Corduff an Duais Chomhshaoil Goldman, in éineacht le $125,000, de bharr a ndearna sé, agus bhí cóisir ag National Geographic, iris dhúlra agus tíreolaíochta, le hurraim dó in Washington, D.C.. 
Iarscríbhinn.
Sa bhliain 2015, bronnadh ceadúnas ar Shell chun gás a thabhairt i dtír (ach le raon coinníollacha maidir lena úsáid). Beidh Gort na Coiribe ídithe i gceann cúpla bliain.
N13. Tosaíonn an N13 i Srath an Urláir, i gContae Dhún na nGall. Is príomhbhóthar náisiúnta é a téann go Leitir Ceanainn, agus tar éis sin go dtí an teorainn taobh le Doire. Tá an gcúrsa iomlán timpeall 45 ciliméadar i bhfad. Trasnaíonn an gcúrsa trí an Teapraomm mar an A2.
Bailte ina gcúrsa;
Sky News Ireland. Ba stáisiún teilifís Nuacht é Sky News Ireland. Craolaigh British Sky Broadcasting é sa Poblacht na hÉireann ó 2004 go 2006. Ba ceanna de Sky News den chuid is mó é ach bhí fógraí agus billeog nuachta ag 18:30 agus 22:00 ar SkyOne freisin.
The Bothy Band. Ba bhanna traidisiúnta é The Bothy Band sna 1970idí. Tháinig an grúpa le chéile i mBaile Átha Cliath ag deireadh na bliana 1974, agus bhí coirm cheoil chlúiteach acu in Ollscoil Nua Uladh i gCúil Raithin go gearr ina dhiaidh sin, faoin ainm 'Pléaráca'. Athraíodh ainm an ghrúpa go luath ina dhiaidh sin. 
Albaim.
Sheoil an grúpa a chéad albaim i 1975 faoin teideal "The Bothy Band" agus fuair sé clú agus cáil mar thoradh. Mhéadaigh a cháil tar éis seoladh a dara halbaim, "Old Hag You Have Killed Me".
Lean "Out of the Wind, Into the Sun" i Meán Fómhair 2008. B'é sin a n-albaim stiúideo is deireanaí. 
Tar éis sin, seoladh "AfterHours", ceolchoirm beo ó Pháras. I 1994 seoladh amach dhá cheolchoirm neamhsheolta roimhe sin faoin teideal "BBC Radio One - The Bothy Band:Live in Concert". 
Baill.
B'iad The Bothy Band ná:
I 1975 d'fhág Tony McMahon agus tháinig Tommy Peoples in ionad Paddy Glackin ar an bhfidil. Ina dhiaidh sin ghlac Kevin Burke áit Paddy Glackin.
Nuair a thit an grúpa ó chéile, chuaigh na baill isteach i mbannaí eile ... Nightnoise, The Chieftains, Patrick Street, Touchstone, srl.
N14. Is príomhbhóthar timpeall 24 ciliméadar i bhfad é an N14. Tosaíonn sé i Leifear, i gContae Dhún na nGall, ansin téann an gcúrsa go Leitir Ceanainn. Trasnaíonn an gcúrsa trí An Tearainn mar an A38 go dtí An Srath Bán.
Bailte ina gcúrsa;
N15. Is príomhbhóthar náisiúnta é an N15. Tosaíonn sé i Sligeach, ansin téann an gcúrsa go ó thuaidh go Baile Átha Seanaidh agus Dún na nGall. Teann an bóthar tríd An Bearnas Mór agus, ina dhiaidh sin, Bealach Féich. Críochnaíonn sé i Leifear i gContae Dún na nGall thoir taobh leis An Teorainn ag An Srath Bán.
Bailte ina gcúrsa;
N16. Is príomhbhóthar náisiúnta é an N16. Tosaíonn sé i Sligeach, agus ritheann sé tríd taobhanna tuaisceartach de contaetha Liatroma agus Cabháin, sula trasnaíonn sé an teorainn go hInis Ceithleann i gContae Fhear Manach.
Bailte ina gcúrsa;
N17. Is príomhbhóthar náisiúnta é an N17. Téann a chúrsa trí iarthar na hÉireann, i gConnacht, ó Shligigh go Gaillimh.
Bailte ina gcúrsa;
An Mhaighdean. Is réaltbhuíon an stoidiaca í an Mhaighdean (). Virgo an t-ainm Laidine a thugtar uirthi, a chiallaíonn "maighdean". Suite idir an Leon ar an taobh thiar di agus an Mheá ar an taobh thoir, tá sí ar an dara réaltbhuíon is mó ar an spéir. Is furasta í a aimsiú mar gheall ar an lúsuidea dá cuid réaltaí, dá ngairtear Spica nó α Virginis.
Miotaseolaíocht.
Níl a fhios againn go baileach cérbh í an Mhaighdean ata léirithe ag an réaltbhuíon seo; i rith na n-aoiseanna, is beag nár ionannaíodh le gach bandia suntasach í, ina measc Isteár, Ísis, Cibéile, agus Aitéiné. Is cosúil go raibh baint éigin ag an Maighdean – i dteannta an Bhéir Mhóir agus an Bhéair Bhig – le miotas Callisto, mar Callisto í féin nó mar Héire. Mar gheall ar an Maighdean déantar tagairt go minic de Pheirsifiné (de réir cúpla miotaseolaíocht, go háirithe Rúndiamhra Eileoisise, b'ionann í agus an bandia Déiméitéir), ós rud é go raibh an Mhaighdean sárfheicthe go mórmhór san earrach, an tráth a d'aiséiríodh sí ón domhan thíos, mar a deirtí.
De réir leagain amháin, léirigh an réaltbhuión Astraea, iníon Shéas agus an bhandia Téimis. Bandia an cheartais ab ea Astraea, agus ionannaíodh leis an réaltbhuíon seo í toisc go raibh meá an cheartais (.i. an Mheá) in aice láithreach; deirtear go raibh an Domhan go léir faoina smacht eagnaí sa tseanré go dtí gur éirigh an cine daonna chomh cruachroíoch sin gur fhill sí ar ais ar neamh agus í bréan den scéal.
Astralaíocht.
Ní hionann comhartha astralaíoch na Maighdine a nglacann an Domhan Thiar leis agus an réaltbhuíon réalteolaíoch is an comhartha astralaíoch Hiondúch atá ar aon ainm leis. Tá an chéad cheann ar an stoidiaca trópaiceach (Lúnasa 23 - Meán Fómhair 22) agus tá an dara ceann ar an stoidiaca réaltach (Meán Fómhair 16 - Deireadh Fómhair 30).
De réir cosmeolaíochtaí áirithe, tá baint éigin ag an Maighdean le dúil chlasaiceach an Chré, agus mar sin de aithnítear mar chomhartha na cré é (mar aon leis an Tarbh agus an nGabhar). Tá an mhaighdean freisin ar cheann de na ceithre chomhartha inathraithe (i dteannta an Chúpla, an tSaighdeora agus na nIasc). Is iad na hÉisc is frithchomhartha polach léi. Is í an mhaighdean áitreabh agus ardú Mhearcair.
Baineann gach comhartha astralaíoch le roinn éigin an choirp, agus tuigtear an roinn sin mar ionad a chumhachta. Rialaíonn an Mhaighdean an stéig bheag agus an stéig mhór.
Is í an mhaighdean a úsáidtear mar shiombail na Maighdine.
N59. Is príomhbhóthar náisiúnta é an N59. Téann an cúrsa trí Chonnachta. Ar dtús, trasnaíonn sé Conamara, siar as Gaillimh, agus ansin go Maigh Eo thuaidh. Tá sé timpeall 310 ciliméadar i bhfad, agus críochnaíonn sé i mBéal an Droichid taobh le Shligigh.
Bailte ina gcúrsa:
Meatán. CH4 is ea meatán, an t-alcán (hidreacarbón pairifín) is simplí dá bhfuil ann, agus gás ceaptha teasa atá níos contúirtí ná CO2. 
Ceimic.
Cruth teitrihéidreach atá ar an móilín, agus is tábhachtach an cruth sin sa cheimic orgánach. Gás inlasta gan dath gan bholadh, príomhchuid den ghás nádúrtha. 
Éiríonn sé trí dhianscaoileadh anaeróbach, as seangáin ar thalamh dhífhoraoisithe, mianaigh guail, dumpaí, portaigh, dóiteáin foraoise, agus bealaí díleáite na mílte milliún ainmhithe ar domhan. Gás portaigh a thugtaí air leis na céadta bliain.
Iarmhairt cheaptha teasa.
Measann na heolaithe go bhfuil breis is dúbailt ar an tiúchan meatáin san aer le 300 bliain anuas, ó 650 cuid sa bhilliún go dtí 1700 cuid sa bhilliún, agus go bhfuil sé ag méadú 1% gach bliain anois. Cuireann sé go suntasach leis an iarmhairt cheaptha teasa san atmaisféar agus le timpeall 25% den fhorthéamh domhanda atá ag tarlú de bharr sceitheadh gáis cheaptha teasa ag an gcine daonna.
B'fhusa iarmhairt meatáin sa phróiseas seo a laghdú ná iarmhairt déocsaíd charbóin, de bhrí nach maireann sé ach 10 mbliain san atmaisféar (maireann déocsaíd charbóin timpeall 200 bliain) agus nach gá ach gearradh siar 20% ar a tháirgeadh chun a thiúchan san atmaisféar a laghdú. Tá an tuairim ag eolaithe ar leith go raibh tionchar tábhachtach ag meatán i dtéamh is fuarú an domhain sna hoighearaoiseanna seo caite.
Véineas. Tá níos mó ná ciall amháin le Véineas:
Jeff Sessions. Is polaiteoir Meiriceánach é Jefferson Beauregard Sessions III (rugadh 24 Nollaig 1946). Eisean Seanadóir na Stát Aontaithe sóisearach ó Alabama ó 1997 go 2017. Is ball den Pháirtí Poblachtach é agus in Alabama a chaith sé bunús a shaoil.
I mí na Samhna 2016, d'ainmnigh an tUachtarán tofa Donald Trump Sessions do phost Ard-Aighne na Stát Aontaithe. Deimhníodh an t-ainmniúchán sa Seanad ar 8 Feabhra 2017 le vóta 52-47. Luther Strange a tháinig i gcomharbas air mar sheanadóir.
Luathsaol.
Tógadh i Hybart, Alabama é. B'úinéir siopa tuaithe é a athair. Sa bhliain 1964 rinneadh Eagle Scout de. I ndiaidh dó críoch a chur lena chuid scolaíochta i gCamden, chuaigh Sessions go dtí Huntingdon College i Montgomery, Alabama agus bhain sé céim Baitsiléir Ealaíon amach sa bhliain 1969. Fuair sé céim Juris Doctor ó University of Alabama i 1973. 
D'oibrigh Sessions mar aturnae ar dtús in Russellville, Alabama agus i Mobile, sa stát céanna, ina dhiaidh sin, áit a bhfuil sé ina chónaí anois. D'oibrigh sé i gCúltaca Airm na Stát Aontaithe sna 1970í.
Slí bheatha pholaitiúil.
Tar éis dhá bhliain mar fho-aturnae SA leis an Dúiche Theas in Alabama (1975-1977), fuair Sessions ainmniúchán ó Uachtarán Ronald Reagan i 1981 and bhí sé cinntithe ag an Seanad mar Aturnae SA don Dúiche Theas in Alabama, agus d'oibrigh sé ag an phost sin ar feadh 12 bliain. Bhí Sessions tofa mar Ard-Aighne Alabama i 1995, ag comhlíonadh an phoist sin go dtí 1997.
I 1996 bhí sé tofa go Seanad na Stát Aonaithe. Bhí sé atofa go héasca i 2002.
Poblachtach coimeádach atá ann, agus é cloí leis an seasamh Poblachtach maidir le gnóthaí eachtracha, cánacha agus beartas sóisialta. Cuireann sé i gcoinne ginmhilleadh agus tá sé faichilleach maidir le inimirce agus tráchtáil eachtrach. Lorgadh Sessions freisin teorannaigh cánacha agus caiteachas intíre. Is cosantóir do na fórsaí míleata é.
An Odaisé. Is scéal é an Odaisé (Gréigis: "Ὀδύσσεια" nó "Odússeia") atá bunaithe ar chogadh 10 mbliana na nGréagach in aghaidh na Traí. Deirtear gur Hóiméar a scríobh é ach níl staraithe cinnte gur duine amháin a scríobh an scéal. Is í an fharraige príomhphearsa sa scéal agus í ag iarraidh an laoch Odaiséas a threascairt agus é ar a bhealach abhaile go hoileán Iteaca tar éis an chogaidh. Chuaigh scéalta mar seo go mór i gcion ar Alastar Mór agus é óg.
Giuseppe Verdi. Giuseppe Verdi - (Roncole di Busseto, Parma, 10 Deireadh Fómhair 1813 - Milano, 27 Eanáir 1901) - duine de mhór-chumadóirí Iodálacha an 19ú haois. 
Scríobh sé ceoldrámaí cáiliúla ar nós Rigoletto, La Traviata agus Il Trovatore, a scríobhadh idir 1850 agus 1853.
Ar an 24 Nollaig 1871, bhí an chéad taibhiú den cheoldráma "Aida" i gCaireo, An Éigipt.
Daonlathas. Ciallaíonn an focal Daonlathas as Gréigis "riail an phobail". Is córas rialaithe a thagann chugainn ó na cathairstáit sa tSean-Ghréig. 
Ach ní hionann an córas daonlathach fadó agus an córas atá i bhfeidhm sa lá atá inniu ann. Bhíodh córas rialtas dá gcuid féin ag gach cathairstát sa Ghréig. Ach cuireadh an bhéim ar an tsaoirse agus ar neamhspleáchas an duine aonair iontu go léir.
Steven Spielberg. Stiúrthóir agus léiritheoir scannáin as Ohio is ea Steven Allan Spielberg (a rugadh ar 18 Nollaig 1946 i Cincinnati, Ohio), ceardaí ar leith a bhfuil 22 ainmniúchán Oscar faighte ag a shaothair ós na seachtóidí i leith.
Sárshaothair ó "Jaws (1975)" go "Indiana Jones" agus ó "Schindler’s List (1993)" go "Saving Private Ryan (1998"). Stiúir sé "E.T, Jurassic Park", "Close Encounters of the Third Kind", "Gremlins" "Minority Report", "War of the Worlds", "Escape to Nowhere" (scannán cogaidh), agus "Firelight" (scannán ficsin eolaíochta).
Scannáin.
Rinne sé scannáin fhicsean-eolaíochta, scannáin eachtraíochta agus scannáin mhór-eachtraíochta. Tháinig scannán beathaisnéiseach", The Fabelmans," amach sa bhliain 2022/2023. 
Saol.
Ba mhac é le Leah Alder (d'éag 2017, 97) agus Arnold Spielberg (d'éag 2020). Ba phianódóir ceolchoirme agus úinéir bialainne í Leah Alder agus innealtóir ríomhaireachta é Arnold Spielberg.
Sa bhliain 2022, bhí $4 billiún de mhaoin phearsanta ag Spielberg de réir Forbes. agus $3 billiún de réir Celebrity Net Worth.
Cagliari.  na Sairdíne, réigiún Phoblacht na hIodáile. Tugadh Caralis ar an gcathair nuair a bunaíodh í agus tugtar Casteddu uirthi as Sairdis.
Sassari. Is é Sassari an dara baile is mó ar oileán na Sairdíne, réigiún de Phoblacht na hIodáile. Tá 130,000 duine ina gcónaí ann. Is príomhbhaile an chúige den ainm céanna é freisin. Tá clú ag an mbaile mar gheall ar pharáid chlúiteach ar an 15 Lúnasa in ómós don Mhaighdean Muire, na "Candalieri".
Cathairstát. Bhíodh timpeall 100 cathairstát sa tSean-Ghréig agus ba bhall de cheann acu gach Gréagach. Tá fréamh an fhocail "polaitíocht" le fáil sna cathairstáit freisin: tagann an focal tríd an mBéarla dúinn ón nGréigis - "polis" (cathair) agus "polites" (saoránach).
Ní raibh an chathair amháin i gceist nuair a labhraítí faoin chathairstát - bhí an ceantar tuaithe thart timpeall uirthi i gceist freisin. Tógadh ballaí cosanta thart ar roinnt de na cathracha. Shín ballaí na hAithine ón gcathair go dtí an calafort, Piréas, thart ar 5 km.
Cogadh na Peilipinéise. Ba chogadh cathartha idir an Aithin agus Sparta agus a gcuid comhghuaillithe ar an dá thaobh Cogadh na Peilipinéise ó 431-404 R.Ch. Níor tharla aon chath mór le linn an chogaidh. Bhí cabhlach na hAithine ní ba threise ná cabhlach Sparta ach ba laige a n-arm. Mharaigh plá an ceathrú cuid de mhuintir na hAithine i 430 R.Ch., rud a d'fhág an cathairstát sin an-lag ar fad. Chloígh Sparta an Aithin sa bhliain 404 R.Ch. le cabhlach nua a thóg siad le cabhair ón sean-namhaid, an Pheirs. Rinne Thucydides cur síos ar an gcogadh seo ina leabhar Stair na Cogadh Peilipinéise, agus aithnítear é seo mar thosach na staireolaíochta nua-aimseartha.
Sparta. Bhí Sparta (Gréigis: "Σπάρτη") ar na cathairstáit ba chumhachtaí sa tSean-Ghréig, maraon leis an Aithin. Bhí clú ar a chuid laochra, go háirithe mar gheall ar Chath Thearmápalae. 
Bhí modh riaracháin ar leith aige agus an chumhacht roinnte idir beirt ríthe, cúigear giúistísí, seanad agus comhdháil ionas nach mbeadh an iomarca cumhachta ag aon chuid den stát. Bhuaigh sé ar an Aithin i gCogadh na Peilipinéise 404 R.Ch., rud a chuidigh leis smacht a fháil ar an gcuid is mó de chathairstáit na Gréige.
Cath Thearmápalae. Cath cáiliúil na seandachta é Cath Thearmápalae a tharla sa bhliain 480 R.C. Sheas na Spartaigh an fód in aghaidh 250,000 Peirseach i mBearnas Thearmápalae ar feadh dhá lá sular chloígh na Peirsigh iad. Sa deireadh bhí 300 laoch ó Sparta timpeallaithe ag na Peirsigh ach lean na Spartaigh ar aghaidh ag troid gur chailleadh an fear deireanach. Chuir an éacht seo go mór le cáil na Spartach.
An Nígir. Is tír í Poblacht na Nígire (Fraincis: "République du Niger"), atá suite in iarthar na hAfraice. Is é Niamey, atá suite cois Nigire, príomhchathair na tíre. Tá sí ag críochantacht leis an Libia, an Ailgéir, Mailí, Beinin agus an Nigéir. Níl aon chósta aici.
Stair.
Fuair an Nígir a neamhspleáchas ón bhFrainc sa bhliain 1960.
I mí Iúil 2023, bhí rialtas tofa, a thaobhaigh leis an Iarthar, curtha as oifig. Chuir an Grúpa Wagner fáilte roimh an "coup d'état" agus bhí bratacha na Rúise ar taispeáint. D’fhógair Mailí agus Buircíne Fasó, ar thaobh na Rúise, go seasfaidís léi i gcás ionraidh.
Cultúr.
An Fhraincis an teanga riaracháin sa Nígir. Labhraítear chomh maith    Araibis, Buduma, Fulfulde, Gourmanchéma, Hausa (go háirithe), Kanuri, Zarma, Songhai, Tamasheq, Tassawaq agus Tebu.
Is é an Hausa an grúpa eitneach is mó.
Geilleagar.
Tá muintir na tíre ar na daoine is boichte ar domhan de réir Innéacs um Fhorbairt Dhaonna na Náisiún Aontaithe. Níl fáil ar leictreachas ach ag timpeall 10% den daonra sna cathracha agus ag 2% faoin tuath.  Tá 80% de mhuintir na Nígire gan leictreachas.
Tá an CFA, airgeadra atá in úsáid san Afraic, i bhfeidhm sa Nígir.
Tá tíortha sa gceantar, an Nígir ina measc, ceangailte le chéile tríd an eagraíocht ECOWAS
Mianadóireacht.
Cruthaíonn an Nígir 7.5% den úráiniam a bhaintear sa domhan agus is iadsan an ceathrú táirgeoir is mó.  Téann os cionn 50% den úráiniam sin go dtí an Fhrainc, an t-iarmháistir coilíneach, le cumhacht a thabhairt dá cuid stáisiún ginte leictreachais.  Fuair an Fhrainc 20% dá cuid úráiniam as an Nígir, le linn 2012-2022.